

DOKUMENT JE ELEKTRONSKO PODPISAN!


Podpisnik: Tanja Pucelj Vidović Izdajatelj certifikata: SI-PASS-CA

Številka certifikata: 00D6034AF70000000057554884

Potek veljavnosti: 05. 09. 2028

Čas podpisa: 15. 05. 2025 08:08

Št. dokumenta: 35409-51/2025-2570-9



DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D9000000005755AE6B

Potek veljavnosti: 04. 12. 2028

Čas podpisa: 15. 05. 2025 08:06

Št. dokumenta: 35409-51/2025-2570-9

Številka: 35409-51/2025-2570-9

Datum: 15. 05. 2025

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), devetega odstavka 131.a člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP, 23/24, 109/24 in 25/25 – odl. US), v

povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP

in 18/23 – ZDU-1O), na vlogo družbe ZEU družba za načrtovanje in inženiring d.o.o., Ulica Staneta Rozmana 5, 9000 Murska Sobota, ki po pooblastilu zastopa Občino Šmartno ob Paki, Šmartno ob Paki 69, 3327 Šmartno ob Paki, za izdajo odločbe o obveznosti izvedbe celovite presoje vplivov na okolje za Občinski podrobni prostorski načrt za obnovo po poplavah na območju LOG v Šmartnem ob Paki, naslednjo

# ODLOČBO

1. V postopku priprave Občinskega podrobnega prostorskega načrta za obnovo po poplavah na območju LOG v Šmartnem ob Paki ni treba izvesti celovite presoje vplivov na okolje.
2. V postopku priprave Občinskega podrobnega prostorskega načrta za obnovo po poplavah na območju LOG v Šmartnem ob Paki ni treba izvesti presoje sprejemljivosti na naravo.
3. V tem postopku ni bilo stroškov.

# Obrazložitev:

I.

Družba ZEU družba za načrtovanje in inženiring d.o.o., Ulica Staneta Rozmana 5, 9000 Murska Sobota (v nadaljevanju: pooblaščenec), ki po pooblastilu št. 020-0002/2025 z dne 4.04.2025 zastopa Občino Šmartno ob Paki, Šmartno ob Paki 69, 3327 Šmartno ob Paki (v nadaljevanju: pripravljavec plana), je dne 16.04.2025 na Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu ministrstvo) posredovala vlogo za izdajo odločbe po 131. a členu Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP, 23/24, 109/24 in 25/25 – odl. US; v

nadaljevanju ZUreP-3) o obveznosti izvedbe celovite presoje vplivov na okolje za Občinski podrobni prostorski načrt za obnovo po poplavah na območju LOG v Šmartnem ob Paki (v nadaljevanju: OPPN za obnovo).

Vlogi, ki jo je ministrstvo prejelo dne 16.04.2025, je bila priložena naslednja dokumentacija:

* pooblastilo pripravljavca plana pooblaščencu, št. 020-0002/2025 z dne 4.04.2025 ter
* gradivo »Strokovna izhodišča za pripravo Občinskega podrobnega prostorskega načrta za obnovo po poplavah na območju LOG v Šmartnem ob Paki« (izdelovalec: ZEU družba za načrtovanje in inženiring d.o.o., Murska Sobota, št. OPPN-13/24, datum: marec 2025).

Ministrstvo je v postopku, skladno z Uredbo o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljnjem besedilu Uredba o merilih) z vlogo št. 35409-51/2025-2570-2 z dne 17.04.2025 zaprosilo ministrstva in organizacije, ki sodelujejo v postopku celovite presoje vplivov na okolje, za pisna mnenja o verjetnosti pomembnejših vplivov izvedbe OPPN za obnovo na okolje, ter pridobilo:

* mnenje Zavoda RS za varstvo narave, OE Celje, št. 3563-0176/2025-2 z dne 17.04.2025, prejeto 17.04.2025,
* mnenje Ministrstva za naravne vire in prostor, Direkcije RS za vode, Sektorja območja

Savinje, št. 35021-22/2025-2 z dne 22.04.2025, prejeto 22.04.2025,

* mnenje Ministrstva za zdravje, Direktorata za javno zdravje, št. 354-48/2025-4 z dne 22.04.2025 (z mnenjem št. 2940-09/1649-25 / NP – 5550980 z dne 22.04. 2025, ki ga je zanj pripravil Nacionalni laboratorij za zdravje, okolje in hrano), prejeto 22.04.2025,
* mnenje Ministrstva za kulturo, št. 35012-50/2025-3340-4, z dne 22.04.2025, prejeto 23.04.2025 ter
* mnenje Ministrstva za kmetijstvo, gozdarstvo in prehrano s področja kmetijstva, št. 3504- 31/2025/4 z dne 8.05.2025, prejeto 14.05.2025.

II.

Na podlagi določil prvega odstavka 131.a člena ZUreP-3, za načrtovanje prostorskih ureditev, namenjenih za odpravo posledic naravnih in drugih nesreč, se lahko sprejme OPPN za odpravo posledic naravne nesreče (v nadaljnjem besedilu: OPPN za obnovo), s katerim se lahko spremeni tudi namenska raba prostora in prostorski izvedbeni pogoji, določeni z OPN. Druge namenske rabe so podrejene izvedbi ukrepov za zagotavljanje poplavne varnosti, varnosti pred plazovi in zagotovitev novih stavbnih zemljišč. OPPN za obnovo se lahko izdela in sprejme tudi v občini, ki še nima sprejetega OPN. OPPN za obnovo nadomesti v svojem območju urejanja do tedaj veljavne izvedbene prostorske akte za to območje.

Drugi odstavek 131.a člena ZUreP-3 določa, da je OPPN za obnovo lahko sprejet za območje, ki je bilo prizadeto v naravni nesreči. Območja, za katera se lahko sprejme OPPN za obnovo, ob upoštevanju obsega in posledic naravne nesreče določi vlada.

Skladno z določili devetega odstavka 131.a člena ZUreP-3, ministrstvo, pristojno za celovito presojo vplivov na okolje, v 15 dneh po prejemu obvestila o nameri priprave OPPN odloči o tem, ali je treba za OPPN za obnovo izvesti celovito presojo vplivov na okolje. Pri tem se predhodno posvetuje z ministrstvi in organizacijami, pristojnimi za področja, na katera bi OPPN za obnovo lahko pomembno vplival. V skladu z določili petnajstega odstavka 131.a člena ZUreP-3, sprejem in izvajanje OPPN za obnovo je v javnem interesu.

III.

Ministrstvo je preučilo gradivo in ugotovilo, da se s predmetnim OPPN za obnovo v sklopu ukrepov za sanacijo poplav, ki so avgusta 2023 prizadele Občino Šmartno ob Paki, pripravlja občinski prostorski akt za zagotovitev nadomestitvenih objektov, ki se v skladu s 4. členom

Zakona o obnovi, razvoju in zagotavljanju finančnih sredstev, Uradni list RS, št. [131/23](https://www.uradni-list.si/glasilo-uradni-list-rs/vsebina/2023-01-4011), [81/24](https://www.uradni-list.si/glasilo-uradni-list-rs/vsebina/2024-01-2378) in [109/24](https://www.uradni-list.si/glasilo-uradni-list-rs/vsebina/2024-01-3539); v nadaljevanju: ZORZFS) zgradijo na drugi lokaciji namesto obstoječih objektov, ki so s sklepom Vlade Republike Slovenije predvideni za odstranitev ali so določeni za odstranitev v prostorskem izvedbenem aktu za izvedbo ukrepov zagotavljanja poplavne varnosti, pripravljenim v soglasju z Direkcijo Republike Slovenije za vode. Predmetni OPPN za obnovo je predviden na območju Log, med Malim vrhom in Rečico ob Paki, ki je glede na namensko rabo opredeljeno kot območje kmetijskih površin in se nahaja izven ureditvenega območja naselja, ker v veljavnih prostorskih aktih pripravljavca plana ni ustrezno velikega območja nezazidanih stavbnih zemljišč. Ureditveno območje OPPN za obnovo s površino 13.565 m2, leži ob lokalni cesti št. 908001 ter zajema parcele ali dele parcel št. 358/8, 357, 358/5, 369/3, 362/1, 347/3, 355/3, 358/3, 753/1, 358/13, 358/11, 358/12, 358/15, 358/14, 358/16, 358/9, vse v

k.o. Šmartno ob Paki. Območje je delno komunalno opremljeno, načrtuje pa se širitev obstoječe občinske ceste št. 908001, izgradnja pločnika, ukinitev obstoječega in izgradnja novega vodovoda, izgradnja fekalne kanalizacije (po projektu 190-KA/2014, februar 2016, KP Velenje d.o.o.) ter izgradnja meteorne kanalizacije. Z OPPN za obnovo se načrtuje gradnja samostojnih enodružinskih stanovanjskih stavb s pomožnimi in pripadajočimi objekti, s pripadajočo zunanjo, prometno, komunalno in infrastrukturno ureditvijo.

Občina Šmartno ob Paki še nima sprejetega Občinskega prostorskega načrta.

Ministrstvo je na podlagi pregleda gradiva za pripravo plana v predmetnem upravnem postopku ugotovilo, da se z OPPN za obnovo ne bodo umeščali v prostor posegi in dejavnosti, zaradi katerih bi bilo treba izvesti presojo vplivov na okolje po 89. členu Zakona o varstvu okolja (Uradni list RS, št. 44/22, 18/23 – ZDU-1O in 78/23 – ZUNPEOVE; v nadaljevanju: ZVO-2) ter Priloge I k Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljevanju: Uredba o PVO).

IV.

Ministrstvo se je v predmetnem upravnem postopku posvetovalo z ministrstvi in organizacijami, ki sodelujejo v postopku celovite presoje vplivov na okolje, pristojnimi za področja, na katera bi OPPN za obnovo lahko pomembno vplival. Za mnenja je zaprosilo Ministrstvo za naravne vire in prostor, Direkcijo RS za vode, kulturo, Ministrstvo za zdravje, Ministrstvo za kulturo ter Ministrstvo za kmetijstvo, gozdarstvo in prehrano za področje kmetijstva. V postopku je prejelo mnenja vseh zaprošenih mnenjedajalcev.

Ministrstvo za naravne vire in prostor, Direkcija RS za vode, Sektor območja Savinje, je v mnenju št. 35021-22/2025-2 z dne 22.04.2025, prejetem 22.04.2025 navedlo, da je območje OPPN izven dosega visokih vod ter izven vodnega in priobalnega zemljišča neimenovanega pritoka Hudega potoka, ter zavzelo stališče, da izvedba OPPN, ob upoštevanju splošnih smernic s področja upravljanja z vodami, mnenj DRSV št. 35500-914/2023-21 z dne 9.09.2024, št. 35030-73/2024- 4 z dne 22.11.2024 ter št. 35030-7372024-7 z dne 9.12.2024, verjetno ne bo pomembno vplivala na okolje z vidika upravljanja z vodami. Ministrstvo po preučitvi mnenja mnenjedajalca s področja varstva in upravljanja z vodami, v povezavi s pregledom vsebine gradiva za pripravo OPPN za obnovo sledi oceni, da izvedba plana verjetno ne bo pomembneje vplivala na okolje z vidika upravljanja z vodami, ter se z navedenim mnenjem strinja.

Ministrstvo za zdravje, Direktorat za javno zdravje, je v mnenju št. 354-48/2025-4 z dne 22.04.2025, prejetem 22.04.2025 navedlo, da soglaša z mnenjem št. 2940-09/1649-25 / NP – 5550980 z dne 22.04. 2025, ki ga je zanj pripravil Nacionalni laboratorij za zdravje, okolje in hrano (NLZOH). NLZOH je v mnenju, pripravljenem za mnenjedajalca s področja varovanja zdravja ljudi pred vplivi iz okolja navedel, da se območje OPPN za obnovo ne nahaja na vodovarstvenem območju, zato ni pričakovati pomembnih vplivov na oskrbo prebivalstva s skladno zdravstveno

ustrezno pitno vodo. S planom se spreminja namenska raba iz K1 – najboljša kmetijska zemljišča v stavbna zemljišča, ki jih je treba razvrstiti v ustrezno stopnjo varstva pred hrupom v skladu z Uredbo o mejnih vrednostih kazalcev hrupa v okolju (Uradni list RS, št. 43/18, 59/19 in 44/22 – ZVO-2). OPPN za obnovo lahko ima v času gradnje in po opustitvi posega daljinske, kumulativne in sinergijske vplive zaradi obremenitve širšega območja s hrupom in kakovostjo zunanjega zraka zaradi gradnje na območju in prometa po dovoznih cestah, ki pa po oceni mnenjedajalca ne bodo bistveno vplivali na varovanje zdravja ljudi. Mnenjedajalec je podal sklepno oceno, da kljub spremembi namenske rabe z OPPN za obnovo po poplavah na območju Log v Občini Šmartno ob Paki ni pričakovati pomembnih vplivov na varovanje zdravja ljudi pred vplivi iz okolja, zato ni treba izvesti celovite presoje vplivov na okolje. Ministrstvo soglaša z ugotovitvami mnenjedajalca s področja varovanja zdravja ljudi, da vplivi izvedbe predmetnega OPPN za obnovo ne bodo bistveno vplivali na varstvo zdravja in počutja ljudi.

Ministrstvo za kulturo je v mnenju št. 35012-50/2025-3340-4 z dne 22.04.2025, prejetem 23.04.2025 navedlo, da na podlagi prejetega gradiva ugotavlja, da na območju urejanja in v območju presoje vplivov načrtovanih novih posegov ni enot kulturne dediščine, vpisanih v register nepremične kulturne dediščine, zato meni, da ni verjetnosti pomembnejših vplivov plana na kulturno dediščino. Mnenjedajalec s področja varstva kulturne dediščine je še navedel, da v primeru, da se s planom načrtuje poseg v okolje, za katerega je treba izvesti presojo vplivov na okolje na podlagi Uredbe PVO, da obstaja verjetnost pomembnejših vplivov izvedbe plana na arheološke ostaline. Na podlagi preučitve navedenega mnenja se ministrstvo strinja z oceno mnenjedajalca s področja varovanja kulturne dediščine, da ni verjetnosti pomembnejših vplivov plana na kulturno dediščino, s predmetnim OPPN za obnovo pa se ne bodo umeščali posegi in dejavnosti, zaradi katerih bi bilo treba izvesti presojo vplivov na okolje po 89. členu ZVO-2 in Priloge I k Uredbe o PVO, tako, da ni verjetnosti pomembnejših vplivov izvedbe plana na arheološke ostaline.

Ministrstvo za kmetijstvo, gozdarstvo in prehrano, je v mnenju s področja kmetijstva št. 3504- 31/2025/4 z dne 8.05.2025, prejetem 14.05.2025 navedlo, da za OPPN za obnovo po poplavah na območju LOG v Šmartnem ob Paki ni treba delati celovite presoje vplivov na okolje. Ministrstvo bo vplive OPPN za obnovo na kmetijska zemljišča presojalo v postopku priprave OPPN za obnovo. Ministrstvo sledi oceni mnenjedajalca s področja varovanja kmetijskih zemljišč, da za predmetni OPPN za obnovo ni treba izvesti postopka celovite presoje o vplivih na okolje ter se z navedenim mnenjem strinja.

Na podlagi določil 101. člena Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 –

ZZNŠPP in 18/23 – ZDU-1O; v nadaljevanju ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani. Zavod RS za varstvo narave, OE Celje, je v mnenju št. 3563-0176/2025-2 z dne 17.04.2025, prejetem dne 17.04.2025 navedel, da območje izdelave plana in območje njegovega daljinskega vpliva ležita izven posebnega varstvenega območja (Natura 2000) in zavarovanega območja, zato ocenjuje, da presoje sprejemljivosti vplivov izvedbe plana v naravo na varovana območja ni treba izvesti. Ministrstvo po preučitvi mnenja mnenjedajalca s področja varstva narave, v povezavi s pregledom vsebine gradiv za pripravo plana sledi mnenju, da presoje sprejemljivosti vplivov izvedbe plana v naravo na varovana območja ni treba izvesti, ter z njim tudi soglaša.

V.

Ministrstvo je v postopku, na podlagi preučitve gradiva, javno dostopnih podatkov in meril iz 2. člena Uredbe o merilih, ter posvetovanja z ministrstvi in organizacijami, pristojnimi za področja, na katera bi plan lahko pomembno vplival (varstvo narave, varovanje kulturne dediščine,

varovanje zdravja ljudi pred vplivi iz okolja, varovanje vodnega režima, stanja voda in upravljanja z vodami, ter varovanje kmetijskih površin), izvedenega s preučitvijo pridobljenih mnenj o verjetnih vplivih izvedbe plana na okolje, ugotovilo, da:

* se s planom načrtuje prostorska ureditev za odpravo posledic naravne nesreče, s katero se spreminja tudi namenska raba prostora,
* pripravljavec plana še ni sprejel OPN, vendar lahko na podlagi prvega odstavka 131.a

člena ZUreP-3 izdela in sprejme OPPN za obnovo, ki je na podlagi petnajstega odstavka

131.a člena ZUreP-3 v javnem interesu,

* je predmetni plan namenjen gradnji nadomestitvenih stanovanjskih objektov, ki se v skladu s 4. členom ZORZFS zgradijo na drugi lokaciji namesto obstoječih objektov, ki so s sklepom Vlade Republike Slovenije predvideni za odstranitev, ali so določeni za odstranitev v prostorskem izvedbenem aktu za izvedbo ukrepov zagotavljanja poplavne varnosti, pripravljenim v soglasju z Direkcijo Republike Slovenije za vode;
* da je Vlada Republike Slovenije 3.10.2024 sprejela Sklep o določitvi objektov, katerih odstranitev je nujno potrebna in v javno korist, na območju Občine Braslovče, Občine Šmartno ob Paki, Mestne občine Celje, Občine Šoštanj, Občine Nazarje, Občine Mozirje, Občine Prevalje, Občine Kamnik, Mestne občine Slovenj Gradec, Občine Medvode, Občine Luče in Občine Gorenja vas – Poljane (Uradni list RS, št. 85/24),
* se s planom ne načrtuje poseg v okolje, za katerega je presoja vplivov na okolje obvezna,
* izvedba plana ne bo vplivala na upravljanje z vodami, vodni režim in stanje voda,
* se s planom ne načrtuje ureditev, ki bi pomembno vplivala na zdravje in počutje ljudi,
* izvedba plana ne bo vplivala na kulturno dediščino,
* s planom načrtovane ureditve ne bodo vplivale na varstvo kmetijskih zemljišč,

zato je odločilo, da za predmetni OPPN za obnovo ni treba izvesti celovite presoje vplivov na okolje, kot je navedeno v 1. točki izreka te odločbe.

Prvi odstavek 9. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb, v nadaljevanju: ZUP) določa, da je treba, preden se izda odločba, dati stranki možnost, da se izjavi o vseh dejstvih in okoliščinah, pomembnih za odločbo (zaslišanje stranke). Skladno s tretjim odstavkom istega člena, organ svoje odločbe ne sme opreti na dejstva, glede katerih vsem strankam ni bila dana možnost, da se o njih izjavijo, razen v primerih, določenih z zakonom. Prvi odstavek 144. člena ZUP določa, da organ lahko po skrajšanem postopku takoj odloči o zadevi, če se da dejansko stanje v celoti ugotoviti na podlagi dejstev in dokazov, ki jih je navedla oziroma predložila stranka v svoji zahtevi, ali na podlagi splošno znanih dejstev oziroma dejstev, ki so organu znana, če se da ugotoviti stanje zadeve na podlagi uradnih podatkov, ki jih ima organ, in samo za to ni treba posebej zaslišati stranke za zavarovanje njenih pravic oziroma pravnih koristi, če je s predpisom določeno, da se zadeva lahko reši na podlagi dejstev ali okoliščin, ki niso popolnoma dokazane ali se z dokazi le posredno dokazujejo, in so dejstva oziroma okoliščine verjetno izkazane, iz vseh okoliščin pa izhaja, da je treba zahtevku stranke ugoditi ter če gre za nujne ukrepe v javnem interesu, ki jih ni mogoče odlagati, pa so dejstva, na katera se mora opirati odločba, ugotovljena ali vsaj verjetno izkazana.

Ministrstvo je na podlagi dejstev in okoliščin v zadevi ugotovilo, da izvedba predmetnega OPPN za obnovo ne bo pomembno vplivala na okolje, ter da v konkretni zadevi gre za plan, ki je na podlagi petnajstega odstavka 131.a člena ZUreP-3 v javnem interesu in se pripravlja z namenom odprave posledic naravnih in drugih nesreč, ki jih ni mogoče odlagati, dejstva, na katera se opira odločba, pa so ugotovljena oz. verjetno izkazana. Prav tako je bilo ugotovljeno, da se predmetnega postopka, razen pripravljavca plana (s pooblaščencem) ne udeležujejo tudi druge stranke ali stranski udeleženci z nasprotnim pravnim interesom, zato ministrstvo v postopku pred izdajo odločbe ni pozvalo pripravljavca plana oziroma pooblaščenca k podaji izjave o dejstvih in

okoliščinah, ugotovljenih v samem postopku, ter je v zadevi odločilo na podlagi prvega odstavka

144. člena ZUP.

Ministrstvo je v postopku tudi ugotovilo, da na območju obravnave plana ni naravnih vrednot, zavarovanih območij ali območij pomembnih za biotsko raznovrstnost, ter da plan leži izven neposrednega in daljinskega vpliva na posebna varstvenega območja (Natura 2000) in zavarovana območja. Zato je ministrstvo odločilo, da za plan ni treba izvesti presoje sprejemljivosti vplivov izvedbe plana na varovana območja po določilih 101. člena ZON, kot je navedeno v 2. točki izreka te odločbe.

V tem postopku stroški niso nastali, zato je ministrstvo odločilo tako, kot je navedeno v 3. točki

izreka te odločbe.

**Pouk o pravnem sredstvu:** Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži pisno pri navedenem sodišču.

Pripravil:

Ljubiša Stanojević dr. Tanja Pucelj Vidović

Podsekretar vodja Sektorja za okoljske presoje

Priloge:

* mnenje Zavoda RS za varstvo narave, OE Celje, št. 3563-0176/2025-2 z dne 17.04.2025
* mnenje Ministrstva za naravne vire in prostor, Direkcije RS za vode, Sektorja območja

Savinje, št. 35021-22/2025-2 z dne 22.04.2025

* mnenje Ministrstva za zdravje, Direktorata za javno zdravje, št. 354-48/2025-4 z dne 22.04.2025 (z mnenjem št. 2940-09/1649-25 / NP – 5550980 z dne 22.04. 2025, ki ga je zanj pripravil Nacionalni laboratorij za zdravje, okolje in hrano)

- mnenje Ministrstva za kulturo, št. 35012-50/2025-3340-4, z dne 22.04.2025

* mnenje Ministrstva za kmetijstvo, gozdarstvo in prehrano s področja kmetijstva, št. 3504- 31/2025/4 z dne 8.05.2025

Vročiti (s prilogo, elektronsko - ZUP):

* Občina Šmartno ob Paki; [obcina@smartnoobpaki.si](mailto:obcina@smartnoobpaki.si)
* pooblaščenec ZEU d.o.o., Murska Sobota; [zeu@zeu.si](mailto:zeu@zeu.si)

V vednost (brez priloge, elektronsko):

* Zavod RS za varstvo narave, OE Celje; [info.ce@zrsvn.si](mailto:info.ce@zrsvn.si)
* Ministrstvo za zdravje, Direktorat za javno zdravje; [gp.mz@gov.si](mailto:gp.mz@gov.si)
* Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si)
* Ministrstvo za naravne vire in prostor, Direkcija RS za vode, Sektor območja Savinje; [gp.drsv-ce@gov.si](mailto:gp.drsv-ce@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo; [gp.mkgp@gov.si](mailto:gp.mkgp@gov.si)